***X&Y*** (štylizované ako ***X & Y***) je tretí štúdiový album anglickej rockovej kapely Coldplay, ktorý bol vydaný v Anglicku 6. júna 2005 a v Severnej Amerike 7. júna 2005. 

Album uviedol úspešný singel „Speed of Sound" , ktorý dosiahol 2# vo Veľkej Británii a 8# v Spojených Štátoch, album debutoval na vrchole britského Singel Chartu (rebríček predajnosti singlov) s predajom 464 471 albumov v prvom týždni. Bol to úspech ktorý dostal X&Y na druhé miesto v predajnosti. Stal sa prvým albumom Coldplay umiestneným na vrchole Amerického rebríčka po predaji 737 000 albumov prvom týždni od vydania. Podľa IFPI bol X&Y celosvetovo najlepšie predávaným sa albumom v roku 2005. Predalo sa vyše 8,3 milióna kusov.

Album *X&Y* je ovplyvnený priekopníkmi európskej elektronickej hudby Kraftwerk, taktiež aj elektronickou hudbou 70-tych rokov ako David Bowie a Brian Eno. Coldplay dostali povolenie od Kraftwerk na použitie hlavnej melódie z „Computer Love" do skladby „Talk", zatiaľ čo Eno hral podporný syntetizátor v skladbe „Low". Poslednú skladbu na albume „Til Kingdom Come" napísala kapela pre Johnnyho Casha, ale Cash zomrel skôr než mohol skladbu nahrať.
V niektorých krajinách bol tento album vydaný s ochranou proti kopírovaniu.

O albume
--------

Podľa speváka Chrisa Martina je názov *X&Y* založený na vzostupoch a pádoch jeho každodenného života. Martin hovorí: "Celý môj deň je zmesou optimizmu a pesimizmu v najextrémnejších formách. To je to, čo X&Y znamená pre mňa. Sú to dve strany. Tiež sa mi páči, že sú to silné písmená, veľmi jasné."
Pred vydaním sa hovorilo, že názov albumu bude Zero Theory.

Záhadný obal albumu bol navrhnutý spoločnosťou Tappin Gofton (teda Mark Tappin a Simon Gofton), ktorý vytvorili obal tiež pre najnovší album The Chemical Brothers Push the Button. Štvorce znázorňujú Baudotovej Kód (ITA2, 5-bitové alfanumerické šifrovanie používané telegrafmi) - šifrovaný názov albumu *X&Y* (ale kvôli chybe v kódovacom procese je skutočný preklad kódu na obale "X96"), farby sú len z estetického dôvodu a nemajú žiaden špeciálny význam (Aj keď Chris Martin niekedy na pódiu nosí na rukách farebnú pásku ako odkaz na album). CD brožúra obsahuje ITA2 šifrovanú abecedu prezentovanú farebým motívom X&Y. Posledná strana brožúry obsahuje slogan „Make Trade Fair" (Urobiť Obchod Férovým), v tej istej zakódovanej abecede.

Kritika
-------

Recenzie na album boli zväčša pozitívne, ale pár kritikov, hlavne z *Rolling Stones*, *Mojo*, *The New York Times* a Pitchfork Media ho označili ako podpriemerný po vysokom štandarde albumu *Rush of Blood to the Head*. *Coldplay* tiež zožali kritiku za podobnosť medzi hlavným singlom „Speed Of Sound" a víťazom Grammy „Clocks". Iní zase na tomto albume zachytili podobnosť s U2.

Skladby albumu
--------------

Berryman/Buckland/Champion/Martin napísali všetky skladby okrem označených.

1. "Square One" - 4:47
2. "What If" - 4:57
3. "White Shadows"" - 5:28
4. "Fix You" - 4:55
5. "Talk" (Berryman/Buckland/Champion/Martin/Hütter/Bartos/Schult) – 5:11
6. "X&Y" – 4:34
7. "Speed Of Sound" - 4:48
8. "A Message" - 4:45
9. "Low" - 5:32
10. "The Hardest Part" - 4:25
11. "Swallowed In the Sea" - 3:59
12. "Twisted Logic" - 5:01, skladba končí 4:26 nasledovaná tichom
13. "Til Kingdom Come" - 4:10

Referencie
----------

1. ↑   *Archivovaná kópia* [online]. [Cit. 2007-03-25]. Dostupné online. Archivované 2005-11-23 z originálu.
2. ↑

Externé odkazy
--------------

* X&Y information page Archivované 2012-01-04 na Wayback Machine na Coldplaying.com
* XFM Album Playback with Chris Martin and Johnny Buckland